BBC Hausa - News - 'Yansandan kwantar da tarzoma sun kafsa da masu zanga-zanga a Girka
'Yansandan kwantar da tarzoma sun kafsa da masu zanga-zanga a Girka
An sabunta: 26 ga Satumba, 2012 - An wallafa a 16:13 GMT
'Yansandar kwantar da tarzoma na Girka
Mummunar hatsaniya ta barke a wajen majalisar dokokin kasar Girka tsakanin 'yan sandan kwantar da tarzoma da masu zanga-zanga dake nuna bacin ransu kan tsuke bakin aljihun gwamnati.
'Yansandan sun yi amfani da hayaki maisa kwalla kan wasu daga cikin dubban masu zanga-zangar dake jifansu da duwatsu da kwalaben petur a tsakiyar birnin Athens.
Dayawa daga cikin masu zanga zangar sun shiga yajin aiki na tsawon sa'o'i 24 -- wanda shi ne na farko tun da gwamnatin Pirayin Minista, Antonis Samaras ta masu ra'ayin rikau ta hau kan karagar mulki a watan Yuni.
Wakilin BBC a Athens ya ce, komai a kasar ya tsaya cik, yayin da likitoci da malaman makaranta da sauran ma'aikata su shiga yajin aiki kan kara rage kudaden da gwamnati ke kashewaa.